
25.
Par Ogres novada pašvaldības iekšējo noteikumu Nr. 18/2026 
[bookmark: _Hlk204609106]“Grozījumi Ogres novada pašvaldības domes 2025. gada 9. jūlija iekšējos noteikumos Nr. 8/2025 “Ogres novada pašvaldības domes deputātu ētikas kodekss”” izdošanu  

[bookmark: _Hlk109985789]         Ogres novada pašvaldības (turpmāk - Pašvaldība) dome 2025. gada 9. jūlijā pieņēma iekšējos noteikumus Nr. 8/2025 “Ogres novada pašvaldības domes deputātu ētikas kodekss” (turpmāk - Ētikas kodekss), kuru izdošanas mērķis ir iedibināt augstus ētiskas uzvedības standartus Pašvaldības domes deputātiem (turpmāk – domes deputāts), veicinot viņu likumīgu un godprātīgu darbu vietējās sabiedrības interesēs, un tādējādi stiprinot sabiedrības cieņu un uzticēšanos domei kā vietējās pārvaldes augstākajai lēmējinstitūcijai.
         Pašvaldību likuma 49. panta pirmā daļa pilnvaro domi patstāvīgi noteikt un apstiprināt Pašvaldības nolikumu, institucionālo sistēmu un darba organizāciju. Pašvaldības 2024. gada 27. jūnija saistošo noteikumu Nr. 25/2024 “Ogres novada pašvaldības nolikums” 54. punkts noteic, - lai iesaistītu sabiedrību atsevišķu pašvaldības funkciju vai uzdevumu pildīšanā, dome no pašvaldības iedzīvotājiem, pašvaldības administratīvajā teritorijā reģistrētu komersantu vai komersantu filiāļu, biedrību vai nodibinājumu pārstāvjiem, kā arī pašvaldības administratīvajā teritorijā strādājošiem speciālistiem var izveidot konsultatīvās padomes un komisijas. Konsultatīvās padomes vai komisijas sastāvā var iekļaut domes deputātus. Pašvaldības domes deputāta statusa likums garantē katram deputātam vienlīdzīgas tiesības līdzdarboties visos domes procesos.
         Lai veicinātu domes deputātu rīcības, uzvedības un attieksmes atbilstību Ētikas kodeksā noteiktajiem domes deputātu ētikas principiem, analizētu un risinātu ētiska rakstura konfliktus, kā arī izvērtētu ētikas pārkāpumus, ir nepieciešams ētikas komisijas sastāvā iekļaut visus (23) domes deputātus, veicot grozījumu Ētikas kodeksa 10. punktā, un citas redakcionālas izmaiņas. 
         Saskaņā ar Latvijas Republikas Senāta Administratīvo lietu departamenta atziņām, tiesiskā valstī proporcionālu vēlēšanu rezultātā ievēlētai pašvaldības domei ir jāievēro proporcionalitātes (proporcionālas pārstāvības) princips. Senāts ir norādījis, ka šis princips ir attiecināms uz domi un tām domes izveidotajām institūcijām, kurās notiek domes lēmumu sagatavošanas darbs, bet ne uz pašvaldības administrāciju (Senāta Administratīvo lietu departamenta 2024. gada 30. aprīļa spriedums lietā Nr. A420254618, SKA-94/2024 un Senāta Administratīvo lietu departamenta 2021. gada 31. maija spriedums lietā Nr. A420254618, SKA-455/2021). 
	Ņemot vērā, ka Pašvaldības domes deputātu ētikas komisijas uzdevums ir izskatīt sūdzības par domes deputātu rīcības atbilstību Ētikas kodeksam, komisija neveic Pašvaldības administrācijas funkciju, bet gan vērtē jautājumus, kas tieši skar domes deputātu statusu un politisko darbu. Turklāt tiesības būt proporcionāli pārstāvētiem komisiju darbā deputātiem ir tad, ja dalībai tajās ir būtiska nozīme deputātu pienākumu pilnvērtīgā pildīšanā.      
         Iekļaujot ētikas komisijā visus domes deputātus, tiktu nodrošināts augstākais iespējamais proporcionalitātes standarts, garantējot, ka sūdzības par domes deputātu rīcību vērtēs visu domē ievēlēto politisko partiju pārstāvji, garantējot augstāko iespējamo objektivitāti, atklātību un demokrātisko kontroli. 
         Ņemot vērā iepriekš minēto, sagatavoti grozījumi Ētikas kodeksā.
         Pamatojoties uz Valsts pārvaldes iekārtas likuma 72. panta pirmās daļas 2. punktu 73. panta pirmās daļas 4. punktu, 50. panta pirmo daļu,

balsojot: ar 15 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Pāvels Kotāns, Raivis Rubīns, Raivis Ūzuls, Santa Ločmele, Sarmīte Ozoliņa), "Pret" – 4 (Dace Kļaviņa, Kārlis Ansons, Kārlis Avotiņš, Matīss Mežaks), "Atturas" – 1 (Uldis Skudra), "Nepiedalās" – nav, 
Ogres novada pašvaldības dome NOLEMJ:

[bookmark: _Hlk109985863]1. Izdot Ogres novada pašvaldības iekšējos noteikumus Nr. 18/2026 “Grozījumi Ogres novada pašvaldības domes 2025. gada 9. jūlija iekšējos noteikumos Nr. 8/2025 “Ogres novada pašvaldības domes deputātu ētikas kodekss”” (pielikums).
2. Uzdot Ogres novada pašvaldības Centrālās administrācijas Kancelejai nodrošināt Ogres novada pašvaldības domes 2025. gada 9. jūlija iekšējo noteikumu Nr. 8/2025 “Ogres novada pašvaldības domes deputātu ētikas kodekss” aktuālo redakciju.
3. Kontroli par lēmuma izpildi uzdot Ogres novada pašvaldības izpilddirektoram.

